RESOLUCIÓN do 3 de abril de 2012, da Dirección Xeral de Relacións Laborais, pola que se ordena o rexistro, o depósito e a publicación no Diario Oficial de Galicia, do acordo da comisión paritaria do convenio colectivo das fábricas de taboleiro do grupo Finsa en Galicia, relativo á regularización das táboas salariais do ano 2011.
Consellería de Traballo e Benestar — III. Outras disposicións — 30/04/2012

Visto o acordo relativo á regularización das táboas salariais do ano 2011, que subscribiu a comisión paritaria do convenio colectivo das fábricas de taboleiro do grupo Finsa en Galicia, na xuntanza do 23 de xaneiro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia.
Santiago de Compostela, 3 de abril de 2012.
Ás 17.30 horas do día 23 de xaneiro de 2012, nos locais de Financiera Maderera, S.A., en Santiago de Compostela, reúnense as persoas que a seguir se relacionan, integrantes da comisión paritaria do convenio de referencia.
– En representación dos traballadores:
• Por CC.OO.:
• Por UGT:
– En representación da empresa:
Unha vez constatados os datos de inflación correspondentes ao ano 2011, a comisión paritaria do convenio adopta, por unanimidade dos presentes este acordo de regularización salarial das táboas salariais do ano 2011.
Primeiro. No convenio colectivo establécese un incremento sobre os conceptos económicos do convenio para o ano 2011 igual ao índice de prezos de consumo (IPC) acumulado de 2011 máis 1 punto.
As táboas salariais en 1 de xaneiro de 2011 calculáronse aplicando un incremento do 1%, quedando pendente a regularización do IPC real de 2011.
Debido a que o IPC acumulado de 2011 atinxiu a cifra do 2,4% procede unha regularización de conceptos económicos do 2,4% con efectos retroactivos ao 1 de xaneiro de 2011, nos termos pactados no convenio colectivo.
Segundo. O pagamento das cantidades que correspondan por atrasos realizarase no mes da sinatura deste acordo.
Terceiro. Os importes económicos actualizados o 31.12.2011 servirán como base para calcular o incremento que sexa pactado en sucesivos convenios.
Cuarto. As contías dos salarios base e o valor das horas extraordinarias para o ano 2011 son os recollidos nos anexos I e II que se xuntan a esta acta, unha vez aplicados os incrementos descritos nos números anteriores.
Os incrementos económicos sinalados aplicaranse igualmente aos complementos
ad personam.
Quinto. Os valores do complemento de locomoción, de conformidade co pactado, non sufrirán incremento, manténdose os valores do ano 2003, en que se alcanzou o acordo para o rateo a doce meses do importe anual do complemento de locomoción, que se recolle no anexo III desta acta.
Sexto. De conformidade co disposto no convenio colectivo, os incrementos correspondentes ao complemento de locomoción achegaranse ao plan de xubilación.
O valor do complemento de locomoción medio en 1 de xaneiro de 2011 será de 89,29 euros, e o valor actualizado da achega ao plan de xubilación en concepto de locomoción do ano 2011 regularizado establécese en 35,61 euros mensuais.
A diferenza sobre o valor anterior, 1,92 euros mensuais, achegarase ao plan de xubilación, conxuntamente cos atrasos.
Sétimo. O complemento de xornada por mes efectivamente traballado ascenderá ás seguintes contías mensuais:
A partir do 1 de xaneiro de 2011, a porcentaxe aplicable ao salario base para retribuír o complemento de nocturnidade será o 28%.
Oitavo. O importe das compensacións económicas pactadas como compensación por traballo efectivo nos días de Nadal terá para o ano 2011, unha vez regularizado, os valores seguintes:
Noveno. O importe do complemento de continuidade de produción será de 44 euros mensuais no ano 2011, unha vez regularizado.
Décimo. A bolsa de vacacións prevista para o sistema vacacional do serradoiro establécese no convenio colectivo en 201,88 euros como valor definitivo para 2011.
A compensación por redución do período de vacacións continuado de 14 días por necesidades produtivas, prevista no texto do convenio para os sistemas de dúas quendas e media e tres e media e para a sección de serradoiro, ten un valor regularizado para 2011 de 504,71 euros.
De conformidade co establecido no convenio, a antigüidade consolidada non sufrirá incremento nin diminución e quedará establecida no valor de 22,78 euros mensuais.
A compensación por transporte para o persoal do centro de Cesures e os traballadores do cadro de persoal de Fibranor establécese en 20,59 euros como valor para o ano 2011 regularizado.
O quebrantamento de moeda será de 41,66 euros definitivo para 2011.
Décimo primeiro. O importe do complemento de especialidade de mantemento, unha vez aplicados os incrementos, terá os seguintes valores:
Décimo segundo. O exceso de xornada calcúlase dividindo o salario base anual por categoría ou grupo profesional entre o número de horas de traballo pactadas en cada anualidade, co importe que se reflicte no anexo II das táboas salariais do ano 2011, unha vez regularizadas.
Décimo terceiro. Delégase en Begoña Martínez Díaz, para que presente telematicamente a través do sistema Regcon esta acta e os seus anexos na Dirección Xeral de Traballo, a fin de que se lle dea o trámite oportuno e se proceda ao rexistro e depósito e publicación no
Diario Oficial de Galicia
deste acordo de regularización de táboas salariais para o ano 2011 do convenio colectivo das fábricas de taboleiro do grupo Finsa en Galicia.
E, en proba de conformidade, ratificando en todos os seus aspectos esta acta, os asistentes asinan no lugar e data arriba sinalados.